**VIEŠOSIOS ĮSTAIGOS LAZDIJŲ SAVIVALDYBĖS PIRMINĖS SVEIKATOS PRIEŽIŪROS CENTRO**

**2020-2022 METŲ VEIKLOS STRATEGIJA**

1. **ĮSTAIGOS VEIKLOS KONTEKSTO ANALIZĖ**

VšĮ ,,Lazdijų savivaldybės pirminės sveikatos priežiūros centras“ vykdydamas Lietuvos Respublikos ir Lazdijų rajono savivaldybės gyventojų sveikatos politiką, teikia savalaikes ir kokybiškas ambulatorines pirminės sveikatos priežiūros paslaugas Lazdijų rajono savivaldybės gyventojams. Paslaugų teikimą reglamentuoja Lietuvos Respublikos įstatymai, Sveikatos apsaugos ministro įsakymai ir kiti teisės aktai, sutartis su Vilniaus teritorine ligonių kasa, VšĮ ,,Lazdijų savivaldybės pirminės sveikatos priežiūros centras“ įstatai.

VšĮ „Lazdijų savivaldybės pirminės sveikatos priežiūros centras“ teikia pirminės ambulatorinės asmens sveikatos priežiūros paslaugas prisirašiusiems gyventojams. Paslaugų teikimo apimtys reglamentuojamos sutartimi su Vilniaus teritorine ligonių kasa.

VšĮ ,,Lazdijų savivaldybės pirminės sveikatos priežiūros centro“ SSGG analizė:

|  |  |
| --- | --- |
| **Stiprybės** | **Silpnybės** |
| * Aukšta darbuotojų kvalifikacija, didelė * praktinio darbo patirtis; * Sukurtos geros sąlygos teikiamų paslaugų kokybei užtikrinti; * Atnaujinamos ir modernizuojamos darbo vietos; * Žemas darbuotojų kaitos indeksas. | * Aukštas personalo (gydytojų ir slaugytojų) amžiaus vidurkis, jaunų medicinos specialistų trūkumas; * Neatnaujinta įstaigos kokybės vadybos sistema; * Mažai išnaudojamos šiuolaikinės technologijos pacientų prisirašymui, registravimui, ataskaitų rengimui, informacijos teikimui, mažas kompiuterinis raštingumas |
| **Galimybės** | **Grėsmės** |
| * Skatinti gyventojų prisirašymą prie įstaigos ir didinti klientų skaičių; * Plėsti skatinamųjų paslaugų ir profilaktinių programų apimtis; * Plėsti mokamų paslaugų apimtis; * Sukurti jauniems specialistams patrauklias darbo sąlygas | * Gyventojų (potencialių klientų) rajone mažėjimas; * Teikiant pirminės asmens sveikatos priežiūros paslaugas sparčiai senėjančiai rajono gyventojų bendruomenei didėja išlaidos ir auga žmogiškųjų išteklių poreikis; * Nesant spartaus teikiamų asmens sveikatos priežiūros paslaugų įkainio augimo, gali nepakakti įstaigos finansinių išteklių; * Didelė konkurencija tarp pirminės asmens sveikatos priežiūros paslaugų teikiančių įstaigų |

**II. ĮSTAIGOS VEIKLOS STRATEGIJA**

**Vizija.** Moderni pirminės asmens sveikatos priežiūros įstaiga, teikianti kokybiškas paslaugas, atitinkančias pacientų poreikius ir lūkesčius ir naudojanti pažangias technologijas.

**Misija.** Teikti saugias, kokybiškas, prieinamas, kvalifikuotas pirminės asmens sveikatos priežiūros ambulatorines paslaugas įstaigą pasirinkusiems pacientams.

**Strateginis prioritetas –** prieinamų,kokybiškų ir savalaikių paslaugų teikimas Lazdijų rajono gyventojams.

**Vertybės – kokybė, kvalifikacija, modernumas.**

**Strateginis tikslas – gerinti pirminės asmens sveikatos priežiūros paslaugų kokybę.**

**III. TIKSLŲ, UŽDAVINIŲ, PRIEMONIŲ, VERTINIMO KRITERIJŲ IR ASIGNAVIMŲ SUVESTINĖ**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Eil. Nr.** | **Tikslas** | | **Tikslo pasiekimo vertinimo kriterijus, mato vienetas ir reikšmė (laikotarpio pabaigoje)** | | | | | | | | |
| **1.** | **Gerinti pirminės asmens sveikatos priežiūros paslaugų kokybę** | | * **Paslaugų gavėjų teigiamai įvertinusių teigiamas paslaugas, dalis, ≥ 90 proc.** * **Darbuotojų, teigiamai įvertinusių darbo sąlygas ir vidinę komunikaciją, dalis, ≥ 80 proc.** * **Įstaigos pajamų augimas, ≥ 5 proc.** | | | | | | | | |
| **1.1.** | **Tobulinti teikiamas pirminės asmens sveikatos priežiūros paslaugas ir jų prieinamumą** | | | | | | | | | | |
|  | **Įstaigos priemonės pavadinimas** | **Proceso ir / ar indėlio vertinimo kriterijai ir mato vienetai** | **Vertinimo kriterijų reikšmės** | | | | **Atsakingi vykdytojai** | **Asignavimai (tūkst. Eur)** | | | |
| **2019 m. faktas** | **2020 m.** | **2021 m.** | **2022 m.** |  | **2019 metais faktiškai panaudotas finansavimas, iš jo:** | **2020 m.** | **2021 m.** | **2022 m.** |
| 1.1.1. | Kokybiškų pirminės sveikatos priežiūros paslaugų teikimas ir plėtra | Pacientų apsilankymų skaičius, vnt. | 15562 (dėl ligos) / 7167 (profilaktiniai) | 15500/  7170 | 15450/  7200 | 15400/  7250 | Direktorius,  slaugytojos,  gydytojai | 270,0 | 295,0 | 320,0 | 330,0 |
| 1.1.2 | Įgyvendinti projektą „Pirminės asmens sveikatos priežiūros veiklos efektyvumo didinimas Lazdijų rajono savivaldybėje“ | Įgyvendintų projekto veiklų (suremontuotos įstaigos patalpos, įsigyta medicininė įranga ir baldai, reikalingi pirminės asmens sveikatos priežiūros paslaugų teikimui) dalis, proc. | 60 | 100 | - | - | Direktorius,  informacinių sistemų inžinierius,  vyr. slaugytoja | 20 | 18 | 0,0 | 0,0 |
| 1.1.3 | Įgyvendinti projektą „Paslaugų tuberkulioze sergantiems asmenims gerinimas Lazdijų rajono savivaldybėje“ | Pacientų, sergančių tuberkulioze, kuriems suteiktos socialinės paramos priemonės tuberkuliozės ambulatorinio gydymo metu, skaičius, vnt. | 6 | 6 | 13 | 13 | DOTS kabineto bendrosios praktikos slaugytoja | 0,8 | 0,8 | 1,7 | 1,7 |
| 1.1.4. | Vykdyti pacientų nuomonės (anketinius) tyrimus, skirtus pacientų poreikių, lūkesčių ir pasitenkinimo paslaugomis analizei | Atliktų tyrimų skaičius, vnt. | 1 | 1 | 1 | 1 | Direktorius,  vyr. slaugytoja | 0,1 | 0,1 | 0,1 | 0,1 |
| 1.1.5 | Tobulinti elektroninės sveikatos informacinę sistemą | Iš anksto užsiregistravusių pacientų dalis, proc. nuo visų registruotų pacientų | 5 | 20 | 25 | 70 | Informacinių sistemų inžinierius | 0,5 | 1,0 | 2,0 | 2,0 |
| **1.2.** | **Užtikrinti įstaigos administravimą ir didinti veiklos efektyvumą, gerinti komunikaciją** | | | | | | | | | | |
| 1.2.1. | Bendradarbiavimas su mokslo ir mokymo įstaigomis, rengiančiomis sveikatos priežiūros  specialistus | Įdarbintų naujų gydytojų ir slaugos specialistų skaičius, vnt. | - | 2 | - | - | Direktorius,  vyr. slaugytoja | 0,0 | 13,5 | 0,0 | 0,0 |
| 1.2.2. | Palankaus įstaigos įvaizdžio formavimas, rengiant informaciją ir ją viešinant visuomenei | Parengtos ir paviešintos informacijos skaičius, vnt. | - | 4 | 4 | 4 | Direktorius,  vyr. slaugytoja,  informacinių sistemų inžinierius, | 0,0 | 0,1 | 0,1 | 0,1 |
| 1.2.3. | Rengti ir įgyvendinti korupcijos prevencijos programą | Parengtų ir įgyvendinamų programų skaičius, vnt. | 1 | 1 | 1 | 1 | Direktorius,  vyr. slaugytoja,  informacinių sistemų inžinierius | 0,1 | 0,1 | 0,1 | 0,1 |
| 1.2.4. | Įstaigos valdymas ir administravimas, siekiant strateginių tikslų įgyvendinimo | Sėkmingai veikiančių ir kokybiškas paslaugas teikiančių įstaigų skaičius, vnt. | 1 | 1 | 1 | 1 | Direktorius | 32,0 | 30,0 | 30,0 | 30,0 |
| **Iš viso:** | | | | | | | | **323,5** | **358,6** | **354,0** | **364,0** |

**IV. VEIKLOS STRATEGIJOS ĮGYVENDINIMO PRIEŽIŪRA**

Veiklos strategijos tikslai, uždaviniai ir priemonės įgyvendinami kasmet planuojant ir įgyvendinant veiksmus (darbus), kurie numatomi įstaigos metinėje veiklos ataskaitoje. Metinėje veiklos ataskaitoje numatomi veiksmai (darbai), jų vertinimo kriterijai, lėšos jiems įvykdyti, nustatomi terminai ir atsakingi vykdytojai. Veiklos strategijos įgyvendinimą prižiūri įstaigos direktorius. Kiekvienų metų vasario mėnesį analizuojamas įstaigos metinių veiksmų įgyvendinimas, taip įvertinant ir veiklos strategijos vykdymo situaciją. Veiklos strategijos įgyvendinimo rezultatai pristatomi savivaldybės tarybai pateikiant metinę įstaigos veiklos ataskaitą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_